**15/2016. (V. 13. MÁV Ért. 8.) EVIG sz. utasítás**

**A felügyeleti igazolványok, szolgálati megbízólevelek,**

**belépési, behajtási engedélyek kiadási eljárásáról, használatáról,**

**a MÁV Zrt. üzemi területén történő tartózkodás rendjéről**

# AZ UTASÍTÁS CÉLJA

A MÁV Zrt. üzemi területére vonatkozóan meghatározni a területen való tartózkodás rendjét, a belépési és behajtási engedélyek kiállításának feltételeit, valamint a felügyeleti ellenőrzésre, vizsgálatra, intézkedésre feljogosító igazolványok kiadásának szabályait.

# HATÁLY ÉS FELELŐSSÉG MEGHATÁROZÁSA

## Az utasítás kidolgozásáért és karbantartásáért felelős

A MÁV Zrt. biztonsági igazgatója.

Az utasítás mellékletei és függelékei az utasítás újbóli kiadása nélkül önmagában is aktualizálhatóak. Az aktuális hatályos változat a MÁV Zrt. utasítástárában érhető el.

## Az utasítás személyi hatálya kiterjed

* + - Az utasítás személyi hatálya kiterjed a MÁV-csoportra, valamint a MÁV Nosztalgia Kft-re, továbbá ezen társaságokkal munkaviszony, ill. munkavégzésre irányuló egyéb jogviszony alapján munkát végzőkre,
    - azon jogi személyiségű, vagy jogi személyiséggel nem rendelkező vállalkozások munkavállalóira, akik a MÁV-csoport valamely társaságával kötött szerződés alapján munkavégzés céljából használják a MÁV Zrt. üzemi területét,
    - a MÁV-csoport társaságaival szerződéses kapcsolatban álló egyesületekre, alapítványokra, közhasznú társaságokra,
    - olyan idegen munkavállalókra, akik a MÁV-csoport társaságaival szerződéses jogviszonyban nem állnak, de munkavégzésük részben vagy egészben a MÁV Zrt. üzemi terültén történik és ezen tevékenységhez szükséges a Társaság hozzájárulása,
    - a MÁV Zrt. üzemi területére bérleményük megközelítése céljából belépő, illetve gépjárművel behajtó személyekre,
    - a MÁV Zrt. üzemi területén magáncélú fotó-, videó-, filmfelvételt készíteni kívánó magánszemélyekre és kísérőikre.

#### 

Az utasítás rendelkezéseit a belépésre, behajtásra, tartózkodásra vonatkozó 2.5, valamint a 4.2.1 és a 4.3.1 pontokban meghatározott általános szabályok vonatkozásában kell alkalmazni:

* + - „*A vasúti utazási és felügyeleti igazolvány, valamint a Felügyeleti igazolvány2 kiadásának és használatának rendjéről”* kiadott 22/2013. (MÁV. Ért. 10.) számú Biztonság - elnök-vezérigazgatói utasítás hatálya alá tartozó személyekre,
    - *„Az üzleti célú filmfelvételekkel kapcsolatos szolgáltatások engedélyezéséről és szabályozásáról”* kiadott 41/2012. (MÁV. Ért. 18.) számú Kommunikáció - elnök-vezérigazgatói utasítás szerint engedélyt igénylő személyekre,
    - *„A MÁV Zrt. külső kommunikációs tevékenységéről és a csoportszintű külső kommunikáció elveiről”* szóló 14/2015.(IV. 24. MÁV Ért. 6 .) EVIG sz. utasítással módosított 5/2010. (MÁV Ért. 2.) EVIG számú utasításban foglaltak szerint, a sajtó által igényelt, a MÁV-csoport tájékoztatási körébe eső, kifejezetten a hírszolgáltatáshoz kapcsolódó belépési, forgatási, fotózási engedélyt kérőkre,
    - mentési, kárelhárítási, közrend és közbiztonsági feladatok végrehajtása érdekében az üzemi területre belépőkre,
    - a külön jogszabályban meghatározott jogkörük gyakorlása érdekében a MÁV Zrt. üzemi területére belépő rendvédelmi, hatósági és közigazgatási szervek képviseletében eljárókra,
    - vagyonőrökre, akik a MÁV Zrt. üzemi területén a közszolgáltatási tevékenységgel összefüggésben szerződés alapján élőerős őrzési feladatokat látnak el,
    - fegyveres biztonsági őrökre, akik a MÁV-csoport egyes létfontosságú létesítményeinek védelmét biztosítják,
    - a MÁV-csoport valamely társaságával kötött Együttműködési megállapodás alapján, az üzemi területen polgárőri szolgálatot ellátókra,
    - vállalkozó vasútvállalat Igazolással rendelkező munkavállalóira,
    - bérleti jogviszony/használati jogviszony alapján, az üzemi területen életvitelszerűen lakókra, ha a lakásuk megközelítésére más lehetőség nincs.

## Az utasítás területi hatálya kiterjed

* + - a MÁV Zrt. üzemi területére, ahol a tulajdonosi, üzemeltetői, kezelői vagy használói jogokat a MÁV Zrt. gyakorolja,
    - azon ingatlanokra melyeknél a belépést, behajtást, illetve a benntartózkodást külön utasítás nem szabályozza,
    - a létesítmények meghatározott területére, ha a megközelítési útvonala üzemi területen van, vagy a területen történő tevékenység érinti azt,
    - az utasforgalom számára időszakosan megnyitott üzemi területekre, azok zárvatartása alatt,
    - a közforgalmú rakterületek nem rakodási célú igénybevétele esetén.

## Az utasítás tárgyi hatálya kiterjed

* + - a MÁV Zrt. üzemi területét igénybe vevő szolgálati és szolgálati célból használt magángépjárművekre,
    - az üzemi területet munkavégzés céljából igénybe vevő közúti gépjárművekre és munkagépekre,
    - a külön jogszabályban meghatározott felügyeleti és/vagy ellenőrzési jogkörének gyakorlása érdekében a MÁV Zrt. üzemi területére behajtó közlekedési és közigazgatási hatóságok gépjárműveire.

A tárgyi hatály a 2.5, valamint a 4.2.1 és a 4.3.1 pontokban meghatározott általános szabályok vonatkozásában kiterjed:

* + - a mentési, kárelhárítási feladatok végzése során a megkülönböztetett jelzéssel ellátott gépjárművekre,
    - a külön jogszabályban meghatározott jogkörének gyakorlása érdekében a MÁV Zrt. üzemi terültére behajtó rendvédelmi, hatósági szervek járműveire,
    - a MÁV-csoport valamely társaságával pénz- és értékszállítási tevékenység végzésére kötött szerződés alapján behajtó gépjárművekre,
    - a közüzemi cégek szolgáltatás végrehajtása céljából behajtó gépjárműveire.

## Az utasításban foglalt előírások mellett a MÁV Zrt. üzemi területén érvényesek és betartandók

* + - a munkavédelmi és környezetvédelmi szabályok,
    - a tűzvédelmi előírások,
    - a vagyonvédelmi és vasútbiztonsági rendelkezések,
    - az állomási rend, helyi végrehajtási utasítás előírásai,
    - a havária helyzetek kezelésére kiadott kényszerhelyzeti előírások,
    - a KRESZ szabályok.

## Munkavédelmi szabályok

A hatályos munkavédelmi előírások betartása a MÁV Zrt. üzemi területére belépő valamennyi személy számára kötelező.

A belépés feltétele a munkavédelmi oktatáson való részvétel igazolása.

A munkavédelmi szabályokra vonatkozó rendelkezéseket az „A” Függelék tartalmazza.

## Adatkezelési szabályok

Ezen utasítás hatálya alá tartozó engedélyek, igazolványok kiállításának feltétele az Adatkezelési tájékoztató megismerése, elfogadása.

Az adatkezelésre vonatkozó rendelkezéseket a „B” Függelék tartalmazza.

Felügyeleti igazolvány, Szolgálati megbízólevél, Belépési engedély, valamint a magángépjárművek Behajtási engedélyére vonatkozó engedélykérelmek esetében a MÁV Zrt-n kívül minden szervezet vezetője vagy a kapcsolattartó, mint az utasítás hatálya alá tartozó igénylő, az igénylés benyújtásával egyidejűleg az alábbi nyilatkozatot köteles tenni:

„A MÁV Zrt. részére, engedély kiadása céljából mellékelten megküldött személyes adatok tekintetében az érintettek tájékoztatása megtörtént, az adatkezeléshez hozzájárulásukat megadták.”

A magáncélú fotó,- videó- és filmfelvétel készítési engedélyt igénylők a „B” Függelék szerinti nyilatkozatot kötelesek tenni.

# FOGALMAK MEGHATÁROZÁSA

## MÁV-csoport

Ezen utasítás vonatkozásában: a MÁV Zrt. és a MÁV Zrt. konszolidációjába teljes körűen bevont leányvállalatai, valamint a MÁV Nosztalgia Kft.

## Felügyeleti igazolvány

Fényképes, névre szóló, sorszámmal ellátott igazolvány, mely a MÁV Zrt. területére belépésre és általános jelleggel vagy az abban foglalt körben ellenőrzésre, intézkedésre jogosít.

## Szolgálati megbízólevél

Névre szóló, sorszámmal ellátott, arckép nélküli irat, mely a MÁV Zrt. adott területére biztosít belépési - a benne foglalt korlátozásokkal - ellenőrzési, vizsgálati, intézkedési jogokat.

## Belépési engedély

Névre szóló, személy azonosításra alkalmas, sorszámozott irat, mely feljogosít a MÁV Zrt. üzemi területére történő belépésre, tartózkodásra.

## Behajtási engedély

Gépjármű illetve a munkagép rendszámát és/vagy azonosító adatát tartalmazó sorszámozott irat, mely feljogosít a MÁV Zrt. üzemi területére történő behajtásra.

## Szolgálati gépjármű

A MÁV Zrt és a portfóliójába tartozó társaságoknál flottaszerződés keretében használt, vagy az egyes társaságok saját tulajdonában álló, olyan járművek, melyeket a munkáltatóval kötött megállapodás alapján:

* korlátlan személyi használatra, munkakőrhöz rendelt,
* korlátozott személyi használatra, munkakőrhöz rendelt,
* kizárólag hivatali célra használható, szervezethez rendelt.

## Üzemi terület

A MÁV Zrt. tulajdonában, üzemeltetésében vagy használatában lévő – a vasútüzemi tevékenység biztonságos végzése érdekében – szabályozott módon igénybe vehető területek.

## Igazolás

Névre szóló, a MÁV Zrt. üzemi területére belépésre, behajtásra jogosító irat, melyet Hálózat-hozzáférési szerződés alapján a vállalkozó vasúti társaság állít ki.

## Idegen munkavállaló

Az utasítás alkalmazása szempontjából idegen munkavállalónak minősül az a természetes személy, aki:

* + - a MÁV-csoport valamely társaságával munkaviszonyban áll, de a MÁV Zrt. üzemi területén a munkát nem a fennálló munkaviszonya alapján végzi,
    - azon jogi személyiségű, vagy jogi személyiséggel nem rendelkező vállalkozások munkavállalója, aki a MÁV-csoportba tartozó társasággal kötött szerződés alapján munkavégzés céljából használja a MÁV Zrt. üzemi területét,
    - a MÁV-csoportba tartozó társaságokkal szerződéses kapcsolatban nem áll, de a MÁV Zrt. üzemi területét munkavégzés céljából veszi igénybe.

## Idegen személy

Minden olyan természetes személy, aki nem munkavégzés céljából kíván belépni a MÁV Zrt. üzemi területére, ide értve a magáncélú felvételkészítést is.

## Kapcsolattartó

A MÁV-csoportba tartozó társaság részéről szerződésben kijelölt, közreműködő munkavállaló.

# 4.0 AZ UTASÍTÁS LEÍRÁSA

## Felügyeleti igazolvány, Szolgálati megbízólevél kiállításának, használatának szabályai

## 

#### Felügyeleti igazolvány

Fényképes, névre szóló, sorszámmal ellátott igazolvány, mely a MÁV Zrt. területére belépésre és általános jelleggel vagy az abban foglalt körben ellenőrzésre, vizsgálatra és intézkedésre jogosít. (1. sz. melléklet)

#### Szolgálati megbízólevél

Névre szóló, sorszámmal ellátott, arckép nélküli irat, mely a MÁV Zrt. adott területére biztosít belépési jogot és az abban foglalt korlátozásokkal tulajdonosa ellenőrzést, vizsgálatot folytathat, intézkedést tehet.(2. sz. melléklet)

#### Igényléssel, kiállítással, használattal kapcsolatos eljárási rend

A Felügyeleti igazolvány valamint a Szolgálati megbízólevél a MÁV-csoport azon munkavállalói részére igényelhető, akik a munkaköri leírásukban előírt felügyeleti, ellenőrzési, vizsgálati, illetve intézkedési hatáskörrel, jogosultsággal rendelkeznek.

A Felügyeleti igazolvány és a Szolgálati megbízólevél utazásra nem jogosít.

Az igénylés írásban, a szolgálati hely szervezeti egység vezetője által történhet, melyben meg kell határozni a területi illetékességet és az ellenőrzési, vizsgálati, intézkedési hatáskört.

A Felügyeleti igazolvány valamint a Szolgálati megbízólevél visszavonásig érvényes, legfeljebb a tárgy év végéig állítható ki, évente hosszabbítani kell. Az érvényességi időt az iraton aláírással és bélyegző lenyomattal dokumentáltan kell feltüntetni.

Az érvényességi határidő hosszabbítására irányuló írásos kezdeményezést az igénylésre jogosult vezető tehet.

A Felügyeleti igazolvány valamint a Szolgálati megbízólevél kiállításával, nyilvántartásba vételével és érvényesítésével összefüggő feladatok ellátása a MÁV Zrt. Biztonsági igazgatóság hatáskörébe tartozik.

**Az igénylést benyújtó szervezeti egység vezetőjének feladata**

* + - Felügyeleti igazolvány, Szolgálati megbízólevél használatára való jogosultság vizsgálata,
    - az igénylés írásbeli kérelemben történő benyújtása,
    - az igazolványban, megbízólevélben szereplő adatok változásának bejelentése,
    - éves érvényesítés kezdeményezése,
    - jogosultság megszűnésekor az igazolvány kiállító szervnél történő leadásának biztosítása,
    - elvesztés, elhagyás, eltulajdonítás vagy megsemmisülés esetén jegyzőkönyv felvétele, a felvett jegyzőkönyv megküldése a Biztonsági igazgatóságnak.

(Eltulajdonítás esetén a jegyzőkönyvhöz a rendőrségi feljelentést is csatolni kell)

A kiállítás iránti írásos kérelemnek tartalmaznia kell az alábbi adatokat:

* + - név
    - munkáltató szervezeti egység megnevezése
    - beosztás
    - törzsszám
    - ellenőrzési, vizsgálati és intézkedési jogosultság illetékessége, hatásköre.

**A Biztonsági igazgatóság feladata**

* + - az igazolványok, megbízólevelek írásbeli kérelemre történő kiállítása,
    - éves érvényesítése,
    - nyilvántartása,
    - az érvénytelenné vált, illetve használatból kivont igazolványok, megbízólevelek selejtezése,
    - elvesztett, elhagyott, eltulajdonított vagy megsemmisült igazolványok, megbízólevelek letiltása, intézkedés a MÁV Zrt. Értesítőjében való közzétételre.

A Felügyeleti igazolvány illetve a Szolgálati megbízólevél „Hivatalos feljegyzések” rovatába bejegyzést kizárólag a kiállító szervezet tehet.

A Felügyelet igazolványt, Szolgálati megbízólevelet a munkaviszony, illetve a jogosultság bármely okból történő megszűnésekor le kell adni az engedélyt kiállító szervezetnél.

## Belépési engedélyek

#### Általános szabályok

A MÁV Zrt. üzemi területére csak érvényes, személyre szóló belépési engedély vagy belépésre jogosító igazolvány, igazolás birtokában lehet belépni, illetve tartózkodni.

Nem kell Belépési engedélyt igényelnie a MÁV-csoport azon munkavállalójának, aki rendelkezik érvényes Felügyeleti igazolvánnyal vagy Szolgálati megbízólevéllel, továbbá a Hálózat-hozzáférési szerződés alapján kiállított Igazolás birtokosának.

A MÁV Zrt. üzemi területére belépésre jogosító - a MÁV-csoport társaságai által kiállított - igazolványok, iratok elfogadásának körét a Csoportirányítási Biztonsági Bizottság állásfoglalása alapján a MÁV Zrt. Biztonsági igazgatósága kiterjesztheti.

#### Belépési engedély igénylése

A Belépési engedély iránti kérelmet a Biztonsági igazgatóság engedély kiadására jogosult szervezetéhez kell írásban (papíralapon vagy elektronikus úton) benyújtani, legalább 5 munkanappal az üzemi területre tervezett belépés előtt.

A kérelem benyújtásának helyét, levelezési címét, elektronikus elérhetőségét a 18. sz. melléklet tartalmazza.

Azon személyek részére kell igényelni Belépési engedélyt akik:

* az üzemi területen, a MÁV-csoportba tartozó társaság tevékenységével összefüggő feladatot látnak el,
* a tevékenységük szorosan kapcsolódik a közszolgáltatáshoz vagy kiegészíti azt,
* az üzemi területen engedélyezett gazdasági tevékenységet folytatnak,
* valamely, a MÁV-csoportba tartozó társaság érdekében idegen munkavállalóként munkálatok elvégzésére érvényes szerződéssel rendelkeznek.

Engedélyt kell igényelni továbbá:

* olyan idegen munkavállaló részére, aki valamely, a MÁV-csoportba tartozó társasággal szerződéses jogviszonyban nem áll, de a munkavégzéshez szükséges az üzemi terület igénybevétele,
* azon természetes személynek, aki érvényes Regisztrációs igazolvánnyal rendelkezik és kérelme alapján a magáncélú felvételkészítés részben vagy egészben a MÁV Zrt. üzemi területén történik.

#### Belépési engedély kiadása

Az engedélyek elbírálására és kiadására a MÁV Zrt. Biztonsági igazgatóság központi irányítási szervezete jogosult:

* + - országos hatáskörrel,
    - több területi igazgatóság területére,
    - az egyes igazgatóságok területére vonatkozóan az engedély kiadását magához vonhatja.

A MÁV Zrt. Biztonsági igazgatóság területi szervezete saját illetékességi területére jogosult engedély kiadására.

A Belépési engedély kiadásának feltétele a munkavédelmi oktatáson való részvétel igazolása.

Munkavédelmi oktatás hiányában csak a megfelelő munkavédelmi feltételeket biztosító szakfelügyelet, kísérő jelenléte mellett engedélyezhető az eseti belépés, benntartózkodás.

Eseti Belépési engedély kiadására jogosult továbbá a területi végrehajtó szolgálati egység vezetője az alábbi feltételek együttes fennállása esetén:

* + - saját illetékességi területén belül,
    - eseti jelleggel, ha az üzemi terület igénybevétele nem haladja meg a 72 óra időtartamot,
    - ha a belépést, a területen történő munkavégzést ezen utasítás rendelkezései nem tiltják vagy korlátozzák.

Az így kiadott eseti engedélyekről – a kiadást követően haladéktalanul – elektronikus úton tájékoztatni kell a területileg illetékes Vasútbiztonságot.

#### Belépési engedély kiadásának megtagadása, feltételekhez kötése

A MÁV Zrt. Biztonsági igazgatósága a Belépési engedélyt nem állítja ki, ha:

* + - nincs jogcím a MÁV Zrt. üzemi területén történő tartózkodásra, vagy az nem megfelelő,
    - a munkavégzés az adott helyen lehetetlen vagy az nem biztonságos,
    - ha a kérelmező felszólításra sem csatolja az engedély kiállításához szükséges dokumentumokat.

A MÁV Zrt. Biztonsági igazgatósága a Belépési engedélyt kiállítását feltételhez kötheti, ha az igénylő:

* + - a létfontosságú rendszerek és létesítmények azonosításáról, kijelöléséről és védelméről szóló jogszabály alapján a MÁV Zrt. kijelölt létfontosságú létesítményébe, területére (kritikus infrastruktúra) kéri a belépést,
    - az Egységes őrzés-védelmi rendszerbe bevont pályaudvar, állomás üzemi területére kíván belépni,
    - ha belépés, benntartózkodás kiemelt biztonsági kockázatot jelent.

#### Belépési engedély hitelesítése, módosítása és nyilvántartása

Az engedélyt a kiállító szervezet vezetőjének vagy a vezető által arra felhatalmazott személynek az aláírásával és bélyegző lenyomatával kell hitelesíteni.

Amennyiben az engedélyen szereplő adatok bármelyike megváltozik, a változás tényéről 5 munkanapon belül írásban értesíteni kell az engedélyt kiállító szervezetet. A kiállító szervezet az új engedély kiadásával egy időben az érvénytelenné vált engedélyt bevonja.

A kiállító szervezet a Belépési engedélyeket – az érvényesség lejártát követően – a hatályos iratkezelési szabályzat szerint kezeli.

#### Belépési engedély ellenőrzése

A kiadott engedélyeket - és az engedélyben meghatározott személyi azonosító iratot - az engedély birtokosa az üzemi területen való tartózkodás ideje alatt köteles magánál tartani, és ellenőrzéskor azt felmutatni.

A belépési-, tartózkodási- és felvétel készítési jogosultságot, továbbá a munkavégzési-, közlekedési-, valamint technológiai előírások betartását a MÁV Zrt. Biztonsági igazgatóság ellenőrizheti.

Ellenőrzési jogosultság illeti meg továbbá:

* + - idegen munkavállalók esetében a szerződésben megjelölt, ellenőrzési jogkörrel rendelkezőket,
    - azt a munkavállalót, aki az üzemi területért való felelősségét más, hatályos utasítás vagy munkaköri leírása alapján gyakorolja,
    - a MÁV Zrt. üzemi területén az őrzési, járőrözési feladatokat ellátó fegyveres biztonsági őröket és vagyonőröket is.

#### Belépési engedély felfüggesztése, visszavonása

Az ellenőrzésre jogosultak kötelesek intézkedni a munkavégzés azonnali felfüggesztéséről, ha:

* + - a biztonsági intézkedések betartásának hiánya a MÁV Zrt. munkavállalóit, ügyfeleit, közvetlenül veszélyezteti,
    - az engedélyes tevékenysége a vasúti közlekedés biztonságát, vagy a vagyonbiztonságot veszélyezteti,
    - az engedélyt jogosulatlanul használják, átruházzák, meghamisítják.

Az engedély – munkavégzés felfüggesztésével – visszavonható, ha:

* + - az engedélyes a helyszínen az engedélyt nem tudja bemutatni az ellenőrzést végző személynek,
    - a munkavégzés (tartalma, helyszíne, időtartama) a kiadott engedélyben foglaltaktól eltér.

Az ellenőrzést végző a felfüggesztésről jegyzőkönyvet vesz fel, melyet legkésőbb az ellenőrzést követő munkanapon meg kell küldeni a szerződéskötő (kapcsolattartó) szervezetnek illetve vasútvállalatnak.

Újabb engedély nem adható ki, ha a felfüggesztés az engedélyt birtokló vasúti közlekedés biztonságát veszélyeztető szándékos magatartásával hozható összefüggésbe.

#### Belépési engedély MÁV Zrt. munkavállalója részére

Sorszámmal ellátott, a munkavállaló nevét és beosztását tartalmazó, visszavonásig érvényes kártya, amely a belépéssel, üzemi területen történő tartózkodással kapcsolatos jogosultságokat, korlátozásokat tartalmaz. (3. sz. melléklet)

#### Belépési engedély MÁV-csoportba tartozó társaság munkavállalója részére

Sorszámmal ellátott, a munkavállaló nevét és beosztását és a MÁV-csoportba tartozó társaság megnevezését tartalmazó, visszavonásig érvényes kártya, mely a belépéssel, üzemi területen történő tartózkodással kapcsolatos jogosultságokat, korlátozásokat tartalmaz. (4. sz. melléklet)

#### munkavállalója részére

Sorszámmal ellátott, határozott időre szóló, a munkavállaló nevét, beosztását és személy azonosítására alkalmas igazolvány számát, továbbá a társaság megnevezését tartalmazó kártya, mely a belépéssel, üzemi területen történő tartózkodással kapcsolatos jogosultságokat, korlátozásokat tartalmaz. (5. sz. melléklet)

#### A Belépési engedélyek kiállításával kapcsolatos eljárásrend a MÁV Zrt., a MÁV-csoport társasága valamint MÁV Zrt. kisebbségi portfóliójába tartozó társaság munkavállalója esetén

**Az igénylést benyújtó szervezeti egység vezetőjének feladata**

* + - az engedélyre való jogosultság vizsgálata,
    - az igénylés írásbeli kérelemben és elektronikusan szerkeszthető formában történő benyújtása,
    - a 2.7 pontban meghatározott adatkezelési nyilatkozat megtétele,
    - az engedélyen szereplő adatok változásának bejelentése,
    - elvesztés, elhagyás, eltulajdonítás vagy megsemmisülés esetén bejelentési kötelezettség a kiállító szervezet felé,
    - munkavállaló részére kiállított engedélyt a munkaviszony megszűnésekor le kell adni az engedélyt kiállító szervezetnek.

Az engedély iránti kérelemnek tartalmaznia kell az alábbi adatokat:

* + - név,
    - szolgálati hely,
    - beosztás,
    - törzsszám/személyigazolvány szám
    - a használat területi korlátozása.

**A Biztonsági igazgatóság feladata**

* + - a kérelem kötelező tartalmi elemei meglétének vizsgálata,
    - az engedélyek írásbeli kérelemre történő kiállítása,
    - nyilvántartása,
    - az érvénytelenné vált, illetve használatból kivont engedélyek selejtezése.

#### Belépési engedély munkavégzéshez idegen munkavállaló részére

Sorszámozott, határozott időtartamra, legfeljebb a tárgyév december 31-ig érvényes engedély, mely a belépésre jogosult nevét és fényképes, személyazonosításra alkalmas igazolványának számát, munkáltató megnevezését, valamint a munkavégzés célját és helyét tartalmazza. Az üzemi területen történő tartózkodással kapcsolatos jogosultságokat, korlátozásokat tartalmazhat. (6. sz. melléklet)

Amennyiben egy munkaterületen, egy időben azonos célú munkát végez több személy (minimum 3 fő), akkor részükre Csoportos belépési engedély is kiállítható. Csoportos engedélyen minden munkavállaló nevét és személyazonosításra alkalmas igazolványának számát fel kell tüntetni. (7. sz. melléklet)

#### Kiállítással, használattal kapcsolatos eljárási rend

Az idegen munkavállalók belépési engedélyének kérelmezése, engedélyezése, használata során is irányadóak, betartandók a 4.2.1 pontban meghatározott általános belépés engedélyezési szabályok.

Az engedélykérési kötelezettségről, engedélykérési eljárás módjáról az idegen felet a szerződéskötéskor a MÁV-csoportba tartozó társaság képviseletében eljáró szervezet, illetve az idegen féllel kapcsolattartásra a szerződésben kijelölt munkavállaló köteles tájékoztatni.

A szerződésben minden esetben fel kell hívni a szerződő felek figyelmét ezen utasítás előírásaira.

A MÁV Zrt. részéről kapcsolattartó személyt a szerződésben akkor is meg kell határozni, ha a területen végzendő munkára a szerződést nem a MÁV-csoportba tartozó valamely társasága köti a vállalkozóval.

A szerződésekben meghatározott kapcsolattartó illetve a szerződő - a MÁV-csoportba tartozó valamely társaság - szervezeti egysége jogosult az idegen munkavállaló részére Belépési engedély kérelmet benyújtani.

Kivételes esetben, amikor az üzemi területre történő belépés nem a MÁV-csoportba tartozó valamely társaság érdekében történik, de a belépés, munkavégzés - közműérintettség, szolgalmi jog biztosítása miatt, vagy egyéb okból - elkerülhetetlen a belépési engedély kiadásának nem feltétele a kapcsolattartó.

Ezen esetekben a belépést igénylő csatolni köteles a vasúti infrastruktúra üzemeltetéséért felelős, illetékes területi szervezet írásos hozzájáruló nyilatkozatát.

Az engedély iránti kérelemnek tartalmaznia kell az alábbi adatokat:

* + - név,
    - fényképes, személyazonosításra alkalmas igazolvány számát,
    - munkáltató megnevezése,
    - konkrét munkavégzés tartalma, helyszíne, időtartama.

A fenti adatokat elektronikusan szerkeszthető formában is meg kell küldeni.

A kérelemhez csatolni kell:

* + - a munkavédelmi oktatást igazoló dokumentum másolatát,
    - a 2.7 pontban meghatározott adatkezelési nyilatkozatot.

Engedély kiállításához szükséges adatok, dokumentumok hiánya esetén a kérelmezőt hiánypótlásra kell felszólítani. Amennyiben a hiánypótlás felszólításra sem történik meg az engedély nem állítható ki.

A belépési engedély kizárólag az engedélyen feltüntetett munkavégzési céllal, helyszínre és időszakban jogosít belépésre.

Az engedély érvényessége – tárgyéven belül – a benyújtáskor elfogadott feltételekkel indokolt esetben meghosszabbítható. A meghosszabbítást a kapcsolattartó kezdeményezheti az engedélyt eredetileg kiadó szervezeténél.

Indokolt esetben a belépés illetve az üzemi területen történő tartózkodás, munkavégzés, kísérő jelenlétéhez, vagy szakfelügyelethez köthető.

Amennyiben a munkavégzéshez szakfelügyelet is szükséges, annak megrendeléséről az érintett szakszolgálat(ok) előzetes megkeresése alapján a kérelmet benyújtó köteles gondoskodni.

#### Vállalkozó vasúti társaság belépési Igazolás

Az Igazolást a Hálózat-hozzáférési szerződéssel rendelkező vállalkozó vasúti társaság állítja ki a saját vagy a vele szerződésben lévő társaságok munkavállalói/személyzete részére.

Az Igazolás kizárólag fényképes, személyazonosításra alkalmas okmánnyal együtt érvényes, melynek számát az Igazoláson fel kell tüntetni.

A vállalkozó vasúti társaság az Igazoláson meghatározott természetes személyen keresztül jogosult a hálózat-hozzáférési szerződésében szereplő jogait gyakorolni és köteles az abban megfogalmazott kötelezettségeit betartatni. A vállalkozó vasúti társaság az Igazoláson szereplő természetes személy munkájáért, vasúti területen történő jogszerű tartózkodásáért felelősséggel tartozik.

Az Igazolás formáját, kiállítási módját, használatának, nyilvántartásának rendjét és az ellenőrzéssel kapcsolatos jogosultságokat a Hálózat-hozzáférési szerződésben szabályozni kell.

A MÁV Zrt. üzemi területén történő tartózkodás ideje alatt az Igazolás birtokosa az Igazolást köteles magánál tartani.

A MÁV Zrt. az üzemi területén a 4.2.1.5 pontokban meghatározottak szerint az Igazolás meglétét ellenőrizheti.

Az Igazolás mintáját a 8. sz. melléklet tartalmazza.

## Behajtási engedélyek

### 

#### Általános szabályok

A MÁV Zrt. üzemi területére csak az hajthat be, aki rendelkezik a járműre kiadott érvényes behajtási engedéllyel, továbbá a járművezető és a járműben tartózkodó személyek részére kiadott belépésre jogosító igazolvánnyal, engedéllyel vagy igazolással.

Az üzemi terület igénybevétele során a Behajtási engedélyt jól látható helyen és a rendszám/azonosító ellenőrzésére alkalmas módon kell elhelyezni.

A behajtási engedély a MÁV Zrt. kijelölt és kialakított parkolóiban parkolás céljára nem vehető igénybe. A kijelölt és kialakított parkolókban parkolni csak a gépjárműre kiadott parkolási engedéllyel lehet.

#### Behajtási engedély igénylése

Behajtási engedélyt kell igényelni minden olyan járműre, mellyel a MÁV Zrt. üzemi területét igénybe kívánják venni.

Egy személy egy magángépjárműre igényelhet Behajtási engedélyt, illetve egy forgalmi rendszámra egy engedély adható ki.

A Behajtási engedély iránti kérelmet a Biztonsági igazgatóság engedélykiadásra jogosult szervezetéhez kell írásban (papíralapon vagy elektronikus úton) benyújtani.

A kérelem benyújtásának helyét, levelezési címét, elektronikus elérhetőségét a 18. sz. melléklet tartalmazza.

#### Behajtási engedély kiadása

Az engedélyek elbírálására és kiadására a MÁV Zrt. Biztonsági igazgatóság központi irányítási szervezete jogosult:

* + - országos hatáskörrel,
    - több területi igazgatóság területére, illetve
    - az egyes igazgatóságok területére vonatkozóan az engedély kiadását magához vonhatja.

MÁV Zrt. Biztonsági igazgatóság területi szervezete saját illetékességi területére jogosult engedély kiadására.

#### Behajtási engedély kiadásának megtagadása, feltételekhez kötése

A MÁV Zrt. Biztonsági igazgatósága a Behajtási engedélyt nem állítja ki, ha:

* + - nincs jogcím a behajtásra, vagy az nem megfelelő,
    - a behajtás az adott helyre lehetetlen vagy az nem biztonságos,
    - ha a kérelmező hiánypótlásra történő felszólítást követően sem adja meg az engedély kiállításához szükséges adatokat.

A MÁV Zrt. Biztonsági igazgatósága a Behajtási engedély kiállítását feltételhez kötheti, ha az igénylő:

* + - a létfontosságú rendszerek és létesítmények azonosításáról, kijelöléséről és védelméről szóló jogszabály által érintett területre kéri a behajtást,
    - az Egységes őrzés-védelmi rendszerbe bevont pályaudvar, állomás üzemi területére kíván behajtani,
    - ha a gépjárművel történő behajtás kiemelt biztonsági kockázatot jelent.

#### Behajtási engedély hitelesítése, módosítása és nyilvántartása

Az engedélyt a kiállító szervezet vezetője vagy a vezető által arra felhatalmazott személy aláírásával és az alkalmazott bélyegző lenyomatával kell hitelesíteni.

Amennyiben az engedélyen szereplő adatok bármelyike megváltozik, a változás tényéről 5 munkanapon belül írásban értesíteni kell az engedélyt kiállító szervezetet. A kiállító szervezet az új engedély kiadásával egy időben az előzőt érvényteleníti és bevonja.

A kiállító szervezet a Behajtási engedélyeket az érvényesség lejártát követően a hatályos iratkezelési szabályzat szerint kezeli.

#### Behajtási engedély ellenőrzése

A behajtási jogosultságot, továbbá munkavégzési-, közlekedési-, technológiai előírások betartását a MÁV Zrt. Biztonsági igazgatóság ellenőrzésre jogosult munkavállalói a Társaság területén bármikor jogosultak ellenőrizni.

Ellenőrzési jogosultság illeti meg továbbá:

* + - a MÁV Zrt. üzemi területein az őrzési, járőrözési feladatokat ellátó fegyveres biztonsági őröket és vagyonőröket,
    - idegen munkavállalók munkavégzés célú behajtása esetében a konkrét munkavégzésre irányuló szerződésben megjelölt, ellenőrzési jogkörrel rendelkező munkavállalót,
    - azt a munkavállalót, aki az üzemi területért való felelősségét más, hatályos utasítás vagy munkaköri leírása alapján gyakorolja.

#### Behajtási engedély felfüggesztése, visszavonása

Az ellenőrzésre jogosultak kötelesek intézkedni a Behajtási engedély azonnali felfüggesztéséről, ha:

* + - az engedélyt jogosulatlanul használják, átruházzák, meghamisítják,
    - érvényessége lejárt, vagy nem az adott területre érvényes,
    - a biztonsági intézkedések betartásának hiánya a Társaság munkavállalóit, ügyfeleit, közvetlenül veszélyezteti,
    - az engedélyes tevékenysége a vasúti közlekedés biztonságát, vagy a vagyonbiztonságot veszélyezteti.

Az engedély visszavonható, ha az engedélyes:

* + - az engedélyt a helyszínen nem tudja bemutatni az ellenőrzést végző személynek,
    - idegen munkavállaló járművével a munkavégzést nem az engedélyben szereplő helyen és időben végzi.

Az ellenőrzést végző a felfüggesztésről jegyzőkönyvet vesz fel, melyet legkésőbb az ellenőrzést követő munkanapon meg kell küldeni a szerződéskötő (kapcsolattartó) szervezetnek illetve vasútvállalatnak.

Újabb engedély nem adható ki, ha a felfüggesztés az engedélyt birtokló vasúti közlekedés biztonságát veszélyeztető szándékos magatartásával hozható összefüggésbe

#### Behajtási engedély a MÁV Zrt. szolgálati gépjárművére

Sorszámmal ellátott, határozott időtartamra, legfeljebb tárgyév december 31.-ig érvényes, a szolgálati gépjármű forgalmi rendszámát tartalmazó engedély, amely a MÁV Zrt. valamennyi – külön korlátozás alá nem eső – üzemi területére behajtásra jogosít. (9. sz. melléklet)

A vasútüzemi tevékenység biztonságos ellátása érdekében a MÁV Zrt. szolgálati gépjárműveinek az egész hálózatra érvényes Behajtási engedéllyel kell rendelkezni.

A MÁV Zrt. szolgálati gépjárműveire a flottakezeléssel megbízott szervezet feladata megrendelni és biztosítani Behajtási engedélyeket.

Az éves igénylést – a gépjárművek adataival – megelőző év október 15. napjáig küldi meg elektronikusan szerkeszthető formában a Biztonsági igazgatóság kiállításra jogosult szervezeti egységének.

Az elkészített éves engedélyeket a kiállító az érvényességet megelőző év december 15. napjáig dokumentáltan átadja a flottakezelőnek.

A szolgálati gépjármű használatában év közben bekövetkezett változásokat, új igényléseket 10 munkanappal az üzemi terület igénybevételét megelőzően kell benyújtani a kiállító szervezethez.

Elvesztés, elhagyás, eltulajdonítás, esetleges megsemmisülés esetén, új Behajtási engedélyt írásban – külön indokolással – a kiállító szervezettől kell igényelni.

#### Behajtási engedély a MÁV-csoportba tartozó társaság szolgálati gépjárművére

Sorszámmal ellátott, határozott időtartamra, legfeljebb tárgyév december 31-ig érvényes, a szolgálati gépjármű forgalmi rendszámát és a cég megnevezését tartalmazó engedély, amely a MÁV Zrt. valamennyi – külön korlátozás alá nem eső – üzemi területére behajtásra jogosít.

(10. sz. melléklet)

Az éves igénylést – a gépjárművek adataival – megelőzően október 15. napjáig kell megküldeni elektronikusan szerkeszthető formában a Biztonsági igazgatóság kiállításra jogosult szervezeti egységének.

Az elkészített éves engedélyeket a kiállító minden év december 15. napjáig dokumentáltan átadja a flottakezelőnek.

A MÁV-csoportba tartozó társaság szolgálati gépjárműveire a flottakezeléssel megbízott szervezet jogosult megrendelni és biztosítani Behajtási engedélyeket.

További szolgálati gépjárművek vonatkozásában a gépjárművet üzemeltető társaság adott szervezeti egységének vezetője nyújthat be engedély iránti kérelmet.

A szolgálati gépjármű használatában év közben bekövetkezett változásokat, új igényléseket 10 munkanappal az üzemi terület igénybevételét megelőzően kell benyújtani a kiállító szervezethez.

Elvesztés, elhagyás, eltulajdonítás, esetleges megsemmisülés esetén, új Behajtási engedélyt írásban - külön indokolással - a kiállító szervezettől lehet igényelni.

#### Behajtási engedély munkavállalók magántulajdonú, szolgálati céllal használt gépjárművére

Behajtási engedély munkavállalók magántulajdonú, szolgálati céllal használt gépjárművére

Sorszámmal ellátott, határozott időtartamra, legfeljebb tárgyév december 31-ig érvényes – a gépjármű forgalmi rendszámát tartalmazó – engedély, mely országos vagy területi hatállyal igényelhető. (11. sz. melléklet)

Munkavállaló által szolgálati célból használt magángépjárműre Behajtási engedély kérelmet kizárólag a munkavállaló szervezeti egységének vezetője igényelhet, írásbeli indoklással.

Egy személy vonatkozásában, egy magángépjárműre adható ki szolgálati célú Behajtási engedély.

#### Szolgálati célú Behajtási engedélyek kiállításával kapcsolatos eljárási rend

**Az igénylést benyújtó szervezeti egység vezetőjének feladata**

* + - az engedély használatára való jogosultság vizsgálata,
    - az igénylés írásbeli kérelemben történő benyújtása,
    - az engedélyen szereplő adatok változásának bejelentése,
    - elvesztés, elhagyás, eltulajdonítás vagy megsemmisülés esetén bejelentési kötelezettség a kiállító szervezet felé,
    - munkavállaló részére kiállított engedélyt a munkaviszony megszűnésekor le kell adni az engedélyt kiállító szervezetnek.

Az engedély iránti kérelemnek tartalmaznia kell az alábbi adatokat:

* + - forgalmi rendszám,
    - jármű típus,
    - szolgálati hely.

Magángépjárműre történő igénylésnek továbbá tartalmaznia kell:

* + - járművezető neve,
    - fényképes, személyazonosításra alkalmas igazolvány száma,
    - elérhetőség (telefonszám, e-mail cím),
    - a szolgálati célú indokoltság megjelölése.

**A Biztonsági igazgatóság feladata**

* + - a kérelem kötelező tartalmi elemei meglétének vizsgálata,
    - az engedélyek írásbeli kérelemre történő kiállítása,
    - nyilvántartása,
    - az érvénytelenné vált, illetve használatból kivont engedélyek selejtezése.

#### Idegen munkavállaló behajtási engedélye

A munkavégzés helyére és időtartamára kiadott - a gépjármű forgalmi rendszámát, munkagép azonosító jelét tartalmazó - engedély, mely az idegen munkavállaló részére kiadott, belépési engedéllyel együtt érvényes. (12. sz. melléklet)

#### Kiállítással, használattal kapcsolatos eljárási rend

Az idegen munkavállalók behajtási engedély iránti igényét írásban a munkavégzés helye szerinti illetékes Területi vasútbiztonsághoz kell benyújtani.

A Biztonsági igazgatóság területi szervezete kizárólag az illetékességi hatáskörébe tartozó területi igazgatóságra ad ki Behajtási engedélyt.

A Biztonsági igazgatóság központi irányítási szervezetéhez kell benyújtani a kérelmet országos, valamint egynél több területi igazgatóságra kiterjedő munkavégzés esetén.

A behajtási igényt a gépjármű/munkagép típusa, rendszáma/azonosítója, üzembentartója, behajtás, munkavégzés helye adatok megadásával a munkavégzés célú belépési engedély kérelemmel együtt kell benyújtani.

Idegen munkavállaló érvényes belépési engedélyéhez utólagosan is igényelhető behajtási engedély.

**Az igénylést benyújtó feladata**

* + - az engedély használatára való indokoltság és jogosultság vizsgálata,
    - az igénylés írásbeli kérelemben történő benyújtása,
    - az engedélyen szereplő adatok változásának bejelentése,
    - elvesztés, elhagyás, eltulajdonítás vagy megsemmisülés esetén bejelentési kötelezettség a kiállító szervezet felé.

Az engedély iránti kérelemnek tartalmaznia kell az alábbi adatokat:

* + - forgalmi rendszám, munkagép-azonosító adatai
    - jármű típus,
    - a munkavégzés megjelölése, időtartama.

**A Biztonsági igazgatóság feladata**

* + - a kérelem kötelező tartalmi elemei meglétének vizsgálata,
    - az engedélyek írásbeli kérelemre történő kiállítása,
    - nyilvántartása,
    - az érvénytelenné vált, illetve használatból kivont engedélyek selejtezése.

A szerződésekben meghatározott kapcsolattartó illetve a szerződő szervezeti egység jogosult az idegen munkavállaló részére Behajtási engedély kérelmet benyújtani.

Kivételes esetben, amikor az üzemi területre történő behajtás nem a MÁV Zrt. vagy a portfóliójába tartozó valamely társaság érdekében történik, de a behajtás – közműérintettség, szolgalmi jog biztosítása miatt, vagy egyéb okból – elkerülhetetlen a Behajtási engedély kiadásának nem feltétele a kapcsolattartó.

Ezen esetekben az engedélyt igénylő csatolni köteles az vasúti infrastruktúra üzemeltetéséért felelős, illetékes területi szervezet írásos hozzájáruló nyilatkozatát.

## A magáncélú fotó-, videó- és filmfelvételek készítésére vonatkozó rendelkezések

#### Általános szabályok

A MÁV Zrt. üzemi területére magáncélú fotó-, videó- és filmfelvétel készítése céljából csak – a jelen utasításban szabályozott módon – személyre szóló Belépési engedéllyel és érvényes Regisztrációs igazolvánnyal lehet belépni, illetve tartózkodni.

A Belépési és magáncélú felvételkészítési engedély kiadásnak előfeltétele a regisztráció, valamint az Adatkezelési tájékoztató („B” függelék) elfogadása.

Regisztrációt és engedély kiadását felnőtt korú kérelmezhet, amennyiben az igénylő gyermek vagy fiatalkorú a felvételkészítéshez felnőtt korú kísérete kötelező. A kísérő adatait (név, személyi azonosításra alkalmas igazolvány szám) a kérelemben fel kell tüntetni.

#### Belépési és magáncélú felvételkészítési engedély kiadásának megtagadása, feltételekhez kötése

A MÁV Zrt. Biztonsági igazgatósága az engedélyt nem állítja ki, ha:

* + - a kérelmező nem rendelkezik érvényes Regisztrációs igazolvánnyal,
    - a területileg érintett szervezeti egység a hozzájárulást megtagadta,
    - a felvételkészítés az adott helyen lehetetlen vagy az nem biztonságos,
    - a kérelmező felszólításra sem csatolja az engedély kiállításához szükséges dokumentumokat,
    - a környezeti károk, balesetek területeire a káresemény következményeinek elhárításáig,
    - kegyeleti okok miatt zárolt területekre.

A MÁV Zrt. Biztonsági igazgatósága a Belépési és magáncélú felvételkészítési engedély kiállítását feltételhez kötheti, ha az igénylő:

* + - a létfontosságú rendszerek és létesítmények azonosításáról, kijelöléséről és védelméről szóló jogszabály szerinti, a MÁV Zrt. kijelölt létfontosságú létesítményeibe (kritikus infrastruktúra) kéri az engedélyt,
    - az Egységes őrzés-védelmi rendszerbe bevont pályaudvarok és állomások üzemi területeire kíván belépni,
    - ha a belépés, benntartózkodás kiemelt biztonsági kockázatot jelent.

#### Regisztrációs igazolvány belépési és felvétel-készítési engedélyhez

A Belépési és magáncélú felvételkészítési engedély kiadásához szükséges Regisztrációs igazolványt (13. sz. melléklet) írásban kell igényelni (14. sz. melléklet) a Biztonsági igazgatóság központi irányítási szervezetétől.

A központi irányítási szervezet a regisztráció során a kérelmező nevét, fényképes, személyazonosításra alkalmas igazolványának számát, lakcímét, születési idejét, helyét, – gyermek vagy fiatalkorú kérelmező esetén a kísérőjének nevét és személyazonosításra alkalmas igazolványának számát is – a nyilvántartásban rögzíti, azaz a regisztráció során a kérelmező regisztrációs igazolványt kap.

A regisztrációs igazolvány érvényességi ideje 5 év, megadásának feltétele a kérelmező által megfizetett regisztrációs díj.

A Regisztrációs igazolvány kiadásának előfeltétele:

* + - a munkavédelmi oktatás teljesítésének igazolása,
    - az igénylő által aláírt Adatkezelési tájékoztató („B” függelék),
    - az éves regisztrációs díj befizetésének igazolása.

#### Belépési és magáncélú felvételkészítési engedély

A tényleges felvételkészítéshez Belépési és magáncélú felvételkészítési engedély (15. sz. melléklet) a Biztonsági igazgatóság illetékes területi szervezeténél igényelhető.

A Belépési és magáncélú felvételkészítési engedély kizárólag személyre szólóan állítható ki, meghatározott területre, a kiadástól számított legfeljebb 1 hónapig érvényes.

A engedély kiadásához szükséges:

* + - a kérelem (16. sz. melléklet), melynek tartalmaznia kell a kérelmező illetve a felvételkészítést végző személy adatait, a felvételkészítés pontos helyét és idejét,
    - a kérelmező személy által beszerzett, a tervezett felvételkészítési helyszín területi egység vezetőjének írásos hozzájáruló nyilatkozata (17. sz. melléklet),
    - Regisztrációs igazolvány bemutatása,
    - az éves regisztrációs díj befizetésének igazolása.

A kérelmet a tervezett felvételkészítés előtt legalább 10 munkanappal kell benyújtani.

A felvételkészítés helye szerinti szervezeti (szolgálati) egység – indokolt esetben – a helyi viszonyokra vonatkozó ismeretekkel köteles kiegészíteni az általános munkavédelmi oktatást, amennyiben az engedély kiadását kísérő jelenlétéhez köti, gondoskodik a kísérő személyéről.

#### A kereskedelmi, nem magáncélú fotó-, videó- és filmfelvételek készítése

A részletes szabályozást a mindenkor hatályos, az „*Üzleti célú filmfelvételekkel kapcsolatos szolgáltatások* *engedélyezéséről és szabályozásáról*” szóló EVIG utasítás tartalmazza.

A kereskedelmi célú fotó-, videó- és filmfelvétel készítésének engedélyezése a Kommunikációs igazgatóság jog- és hatásköre.

Az engedélyek kiadása előtt indokolt esetben Biztonsági igazgatóság biztonságszakmai véleményének beszerzése szükséges.

#### Újságírók belépése a MÁV Zrt. területére

*„A MÁV Zrt. külső kommunikációs tevékenységéről és a csoportszintű külső kommunikáció elveiről”* szóló mindenkor hatályos utasítás tartalmazza a média által igényelt, a MÁV-csoport tájékoztatási körébe eső, kifejezetten a hírszolgáltatáshoz kapcsolódó belépési, forgatási, fotózási engedély kiadásának rendjét.

Média képviselő belépésre, felvételkészítésére vonatkozó kérelemének elbírálása a Kommunikációs igazgatóság hatásköre.

Az engedélyek kiadása előtt indokolt esetben Biztonsági igazgatóság biztonságszakmai véleményének beszerzése szükséges.

# HIVATKOZÁSOK, MÓDOSÍTÁSOK, HATÁLYON KÍVÜL HELYEZÉSEK

## Hivatkozott jogszabályok, szabályozások

* + - 2005. évi CLXXXIII. törvény a vasúti közlekedésről
    - 2011. évi CXII. törvény az információs önrendelkezési jogról és az információszabadságról
    - 2012. évi II. törvény a szabálysértésekről, a szabálysértési eljárásról és a szabálysértési nyilvántartási rendszerről
    - 2012. évi CLXVI. törvény 2012. évi CLXVI. törvény a létfontosságú rendszerek és létesítmények azonosításáról, kijelöléséről és védelméről valamint a végrehajtásáról szóló 65/2013. (III. 8.) Korm. rendelet
    - 1/1975 (II. 5) KPM-BM együttes rendelet a közúti közlekedés szabályairól
    - Üzleti célú filmfelvételekkel kapcsolatos szolgáltatások engedélyezéséről és szabályozásáról szóló 41/2012. (MÁV Ért.18)
    - A MÁV Zrt. külső kommunikációs tevékenységéről és a csoportszintű külső kommunikáció elveiről szóló 14/2015. (IV. 24. MÁV Ért. 6 .) EVIG sz. utasítással módosított 5/2010. ( MÁV Ért. 2.) EVIG számú utasítás
    - A vasúti utazási és felügyeleti igazolvány, valamint a Felügyeleti igazolvány2 kiadásának és használatának rendjéről kiadott 22/2013. (MÁV. Ért. 10.) számú Biztonság - elnök-vezérigazgatói utasítás
    - A vasúti pálya és tartozékaival (távközlés, biztosítóberendezés, felsővezeték), a rakterületekkel, a gépi rakodási engedélyekkel kapcsolatos felügyeleti, karbantartási, szerződéskötési, engedély kiadási, és a teljesítést követő teljesítés igazolás és elszámolás általános eljárásainak meghatározása, valamint új vasúti pálya és tartozékai létesítésének belső szabályozása a vasúti közlekedésről szóló 2005. évi CLXXXIII. törvény (továbbiakban: Vtv.) alapján. 2/2015. (I. 15. MÁV Ért. 1.) ÁVIGH sz. utasítás
    - 47/2015. (XII. 4. MÁV Ért. 20.) EVIG sz. utasítás  
      A MÁV Zrt. Munkavédelmi Szabályzata
    - 39/2015. (X. 02. MÁV Ért. 17.) EVIG utasítás A MÁV Zrt. Adatvédelmi és Adatbiztonsági Szabályzatáról

## Az utasítás hatályba lépésével egyidejűleg hatályát veszti

* + - 45/2012. (MÁV. Ért. 21.) EBK Főosztály - Elnök-vezérigazgatói utasítás  
      Az idegen személyek MÁV Zrt. területén történő tartózkodásának, magáncélú fényképfelvétel készítésének, engedélyezésének, a külső vállalkozók MÁV Zrt. területén történő munkavégzésének munkavédelmi feltételeiről és engedélyezésének rendjéről.
    - 11/2010. (MÁV. Ért. 5.) Jog - Elnök-vezérigazgatói utasítás  
      A felügyeleti igazolványok, szolgálati megbízólevelek, belépési engedélyek és igazolások használatáról és kiadásának rendjéről szóló 29/2006./IV.30./MÁV Ért. 18./EVIG. számú Elnök-vezérigazgatói utasítás 2. számú módosítása (egységes szerkezetbe foglalva.

# 6.0 HATÁLYBA LÉPTETŐ RENDELKEZÉS

Az utasítás a MÁV csoport vonatkozásában, a MÁV Értesítőben történő közzétételt követő napon, a MÁV Nosztalgia Kft. esetében pedig a taggyűlési határozat meghozatalát követő napon lép hatályba.

# 

# 7.0 MELLÉKLETEK JEGYZÉKE

|  |  |
| --- | --- |
| 1. ~~sz. melléklet~~ | ~~Felügyeleti igazolvány~~ |
| 1. ~~sz. melléklet~~ | ~~Szolgálati megbízólevél~~ |
| 1. ~~sz. melléklet~~ | ~~Belépési engedély MÁV Zrt. munkavállalója részére~~ |
| 1. ~~sz. melléklet~~ | ~~Belépési engedély MÁV-csoportba tartozó társaság munkavállalója részére~~ |
| 1. ~~sz. melléklet~~ | ~~Belépési engedély a MÁV Zrt. kisebbségi portfóliójába tartozó társaság munkavállalója részére~~ |
| 1. sz. melléklet | Belépési engedély munkavégzéshez idegen munkavállaló részére |
| 1. sz. melléklet | Csoportos Belépési engedély munkavégzéshez idegen munkavállalók részére |
| 1. ~~sz. melléklet~~ | ~~Vállalkozó vasúti társaság belépési Igazolás~~ |
| 1. ~~sz. melléklet~~ | ~~Behajtási engedély a MÁV Zrt. szolgálati gépjárművére~~ |
| 1. ~~sz. melléklet~~ | ~~Behajtási engedély a MÁV-csoportba tartozó társaság szolgálati gépjárművére~~ |
| 1. ~~sz. melléklet~~ | ~~Behajtási engedély munkavállaló saját tulajdonú gépjárművére~~ |
| 1. sz. melléklet | Idegen munkavállaló behajtási engedélye |
| 1. ~~sz. melléklet~~ | ~~Regisztrációs igazolvány Belépési és felvétel-készítési engedélyhez~~ |
| 1. ~~sz. melléklet~~ | ~~Magáncélú felvételkészítéshez Regisztrációs igazolvány kérelem~~ |
| 1. ~~sz. melléklet~~ | ~~Belépési és magáncélú felvételkészítési engedély~~ |
| 1. ~~sz. melléklet~~ | ~~Magáncélú felvételkészítéshez kérelem~~ |
| 1. ~~sz. melléklet~~ | ~~Magáncélú felvételkészítéshez hozzájáruló nyilatkozat~~ |
| 1. ~~sz. melléklet~~ | ~~Az engedélyek, igazolványok kiadására vonatkozó kérelmek benyújtásának helye, levelezési címe, elektronikus elérhetősége~~ |

„A” Függelék Munkavédelmi szabályok

„B” Függelék Adatkezelési tájékoztató

Dávid Ilona sk.

elnök-vezérigazgató

## *6.sz. melléklet*

**Belépési engedély munkavégzéshez idegen munkavállalók részére**

Nyilvántartási szám: 000/20 .

**BELÉPÉSI ENGEDÉLY**

**a MÁV Zrt. területén történő munkavégzés helyére**

* + - 1. Belépő személy neve: ……………………………………………..........................................

Cég:………………………………………………………………………….……………….

* + - 1. Személyazonosításra alkalmas igazolványszáma:……………………………………………
      2. A belépés (munkavégzés) helye:……………………………………………………………..
      3. Belépés célja (munkavégzés megnevezése)…………………………………………………..
      4. Érvényesség kezdete: 20 …………..hó ……..nap
      5. Érvényesség vége: 20 …………...hó ……..nap
      6. Kísérő szükséges: igen / nem

Kísérő neve:…………………………………………………………………………………

Személyazonosításra alkalmas igazolvány száma:…………………………………………...

* + - 1. Egyéb megjegyzés:………………………………………………………………………….

Kelt: ……………………, …….év ………….hó …..nap

……………………………………………………..

engedélyt kiállító szervezet vezetője

p.h.

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 225/A § (1) bekezdése szerinti szabálysértést követ el, aki a vasútállomásnak, illetve megállóhelynek az utasok használatára meg nem nyitott részébe engedély nélkül belép.

*7.sz. melléklet*

**Csoportos Belépési engedély munkavégzéshez idegen munkavállalók részére**

Nyilvántartási szám: ……/…..

**CSOPORTOS BELÉPÉSI ENGEDÉLY**

**A MÁV Zrt. területén történő munkavégzés helyére**

1. A csoport vezetőjének és a munkát végzők neve és személyazonosításra alkalmas igazolvány száma:

N é v Ig.sz.

………………………………….. …………………………………

…………………………………. ………………………………...

…………………………………. ………………………………….

…………………………………. cég megnevezés

1. A belépés (munkavégzés) helye: ………………………………………………………………
2. Belépés célja (munkavégzés megnevezése): …………………………………………………..
3. Érvényesség kezdete: 20 …………..hó ……..nap
4. Érvényesség vége: 20 …………...hó ……..nap
5. Kísérő szükséges: igen / nem

Kísérő neve:………………………………………………………………………………..

Személyazonosításra alkalmas igazolvány száma:……………………………………...

1. Egyéb megjegyzés:………………………………………………………………………...

Kelt: ……………………, …….év ………….hó …..nap

……………………………………………………..

engedélyt kiállító szervezet vezető

p.h.

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 225/A § (1) bekezdése szerinti szabálysértést követ el, aki a vasútállomásnak, illetve megállóhelynek az utasok használatára meg nem nyitott részébe engedély nélkül belép.

*12. sz. melléklet*

**Idegen munkavállalók behajtási engedélye**

Nyilvántartási szám:000/20..

**BEHAJTÁSI ENGEDÉLY**

**a MÁV Zrt. üzemi területén történő közlekedésre**

**(a MÁV Zrt. vágányhálózatán – úthálózatán történő közlekedésre)**

1. A jármű, munkagép azonosító jele: (forgalmi rendszám, pályaszám, stb.)
2. A jármű tulajdonosa és/vagy üzemeltetője: **«Cég neve»**
3. Engedélyezett közlekedési útvonal: «Hely»munkaterület
4. Az engedély érvényesség kezdete: 20 ……… hónap……. ..nap

Az engedély érvényességének vége: 20 ..………hónap………nap

1. Egyéb megjegyzés:…………………………………………………………..

……………………………………………………………………………….

Kelt:………………..20 . ……….hó……….nap

………………………………………………………….

engedélyt kiállító szervezet vezetője

p.h.

*„A” függelék*

**Munkavédelmi szabályok**

1. **Szerződéskötés**

A szerződéskötéskor a MÁV-csoport képviseletében eljáró, a szerződés előkészítésével megbízott személy felelőssége, hogy minden, a MÁV Zrt. területén külső vállalkozó által munkavégzésre irányuló szerződéshez készüljön munkavédelmi melléklet.

Az utasítás alapján a szerződő felekre vonatkozó kötelezettségeket a munkavédelmi mellékletben meg kell határozni, amelynek betartására a külső vállalkozót (a szerződésben) kötelezni kell.

A munkavédelmi melléklet formáját és tartalmát a MÁV-csoport társaságának munkavédelméért felelős szervezeti egysége határozza meg.

A külső vállalkozót kötelezni kell arra, hogy a szerződésben meghatározott munkavédelmi feltételeket érvényesítse a vele szerződéses jogviszonyban álló további vállalkozókkal, megbízottakkal (alvállalkozó, közúti fuvarozó stb.) szemben, ha azokkal a MÁV Zrt. területén végeztet munkát vagy nyújtat szolgáltatást. A külső vállalkozó az alvállalkozó tevékenységéért és a munkavédelmi feltételek betartásáért az általános kárfelelősség szabályai szerint felel.

A szerződés munkavédelmi mellékletét az érdekelt szervezeti egység vezetője részére meg kell küldeni kivéve, ha a szerződéskötéskor a MÁV Zrt. képviseletében eljáró vagy megbízottja a szerződésben foglaltak teljesítése közben folyamatosan jelen van, és a biztonsági feltételek érvényesítéséről a helyszínen gondoskodik.

A szerződés munkavédelmi mellékletének előkészítésébe be kell vonni az érintett terület közvetlen vezetőjét vagy megbízottját.

Hatósági engedélyhez kötött tevékenységre vonatkozó szerződés megkötése előtt a külső vállalkozó engedélyének meglétét (érvényességét és hatályosságát) a szerződéskötéskor a MÁV Zrt. képviseletében eljáró köteles ellenőrizni.

1. **Munkaterület átadása-visszavétele**

A munkaterületet annak biztonsági állapotáról történő meggyőződés után írásban kell átadni, illetve visszavenni a munkálatok befejezését vagy felfüggesztését követően a szerződéses jogviszonyban álló külső vállalkozótól.

Az átadott munkaterületen az ott munkát végzők munkairányítójának (vezetőjének) előzetes értesítése és hozzájárulása nélkül a MÁV Zrt. munkavállalója – a szerződésből adódó jogosultság (pl. ellenőrzés, előzetes minőségi átvétel, előzetes megállapodás egyidejűleg végzett munkára stb.) gyakorlása vagy veszélyelhárítás kivételével – a terület visszaadásáig nem végezhet munkát.

1. **A munkaterület megközelítése**

A MÁV Zrt. területén lévő munkaterületet és megközelítési útvonalat (útvonalait) a szerződésben meg kell határozni.

Nem kell a munkaterület megközelítése céljából használt útvonalat a szerződésben meghatározni:

* ha a megközelítési útvonal a közforgalom számára megnyitott területen van, és azt a külső vállalkozó rendeltetésszerűen, az eredeti funkciónak és engedélyezett módnak megfelelően használja;
* ha a munkaterület megközelítéséhez és elhagyásához a MÁV Zrt. kísérőt biztosít, melynek tényét a szerződésben (pl. a megrendelőn) rögzítik.

Az útvonal rendeltetésszerű, eredeti funkciótól és engedélyezett módtól eltérő használata esetén a szerződés megkötése előtt vizsgálni kell az eltérő használat műszaki, biztonsági lehetőségét (terhelhetőség, közlekedésbiztonság stb.). Az eltérő használat módját a szerződésben meg kell határozni (pl.: utas peronon gépkocsival történő közlekedés).

1. **Közlekedés, anyagmozgatás, szállítás a vasúti vágányok között**

Vasúti vágányok közötti és a vasúti vágányokat keresztező közlekedésnél a külső vállalkozó a *az egyes veszélyes tevékenységek biztonsági követelményeiről szóló szabályzatok kiadásáról*

*szóló 17/1993. (VII. 1.) KHVM rendelet* valaminta MÁV Zrt Munkavédelmi Szabályzatában és a helyi végrehajtási utasításokban meghatározottakat köteles betartani.

Az e szabályokra kimutathatóan oktatásban részesített külső vállalkozók és munkavállalóik a munkaterületnek minősülő vágányok közötti területen vagy a kijelölt közlekedési útvonalon kísérő nélkül közlekedhetnek.

1. **Közlekedés saját járművel**

A külső vállalkozó járművével a MÁV Zrt. üzemi területén a szerződés teljesítéséhez kapcsolódó munkavégzéssel összefüggésben csak a MÁV Zrt. Biztonsági igazgatósága által kiadott engedéllyel közlekedhet.

A közlekedési jogosultságot igazoló bizonylatot (engedély, igazolás) a jármű vezetője köteles magánál tartani, azt ellenőrzés esetén felmutatni.

1. **Munkavégzés**

A MÁV Zrt. területén a külső vállalkozók munkát és/vagy szolgáltatást csak szerződés, vagy írásbeli megrendelés alapján végezhetnek, illetve nyújthatnak.

A szerződésben foglaltak betartatásáról – saját munkavállalója vonatkozásában – a külső vállalkozó köteles kimutatható módon gondoskodni.

A külső vállalkozó az átadott, vagy a szerződés szerint közösen használt MÁV Zrt. munkaterületen kívül a MÁV Zrt. más területén munkát nem végezhet.

Villamos vontatási berendezések közelében a az E.101.; E.102. sz. utasításokban foglaltaknak megfelelően szabad csak munkát végezni.

1. **Felügyelet alatti munkavégzés**

A munkavégzés munkavédelmi szempontból történő összehangolását (továbbiakban: felügyeletet) ellátó személy a munkavállalók felügyeletét köteles úgy ellátni, hogy a munkavégzés a MÁV Zrt., illetve a külső vállalkozó és a munkavégzés hatókörében tartózkodók személyi biztonságát, egészségét és a forgalom lebonyolítását ne veszélyeztesse.

A felügyeletet ellátó személyt a munkáltatója más tevékenységgel is megbízhatja, ha a felügyelet ellátása nem igényel folyamatos jelenlétet vagy odafigyelést.

A felügyelet ellátásával megbízott munkavállaló – személy- és közlekedésbiztonságra vonatkozó – utasításait a külső vállalkozó köteles betartani és betartatni.

Ha a felügyeletet ellátó személy a MÁV Zrt. munkavállalója, a felügyelet kizárólag a vasútüzemi munkák jellegéből adódó biztonsági szabályok betartására irányul, de jogosult az általa aggályosnak vagy veszélyesnek ítélt esetekben is eljárni.

A felügyelet nem terjed ki a külső vállalkozó – szerződésben foglaltak teljesítésére irányuló – szakirányú és egyéb tevékenységére vonatkozó biztonsági előírások és az elvárható ismeretekből következő magatartási szabályok betartásának ellenőrzésére vagy betartatására.

A felügyelet ellátásával csak a tevékenység jellegének megfelelő, a felügyelet ellátására szakmailag és orvosilag alkalmas személyt szabad megbízni.

A felügyeletet ellátó személynek folyamatosan a helyszínen, vagy a helyszín áttekintésére alkalmas helyen kell tartózkodnia, ha a munkavégzés jellege, a munkaterület áttekinthetősége, illetve a vasútüzem és szolgáltatásait igénybevevők biztonsága ezt szükségessé teszi.

A folyamatos jelenlét szükségességét a szerződésben meg kell határozni, és a munkavégzési engedélyen fel kell tüntetni.

Ha a helyszín áttekintése nem oldható meg, a felügyeletet ellátó személy és a távolabb tartózkodók között rádióval vagy más alkalmas módon a kommunikációt biztosítani kell.

1. **Pályalétesítményekre vonatkozó kiegészítő szabályok**

Pályaépítési és fenntartási munkáknál, műtárgyak építésénél és fenntartásánál az előzőekben foglaltakon kívül be kell tartani a D.2.; D.3.; D.5. sz., a távközlő és biztosítóberendezéseket érintő munkáknál a TB.1. sz. utasítás vonatkozó szabályait, valamint a szerződést kötő felek által a biztonság szempontjából fontosnak tartott – szerződésben vagy más megállapodásban (pl. közösen elkészített központi technológiában) rögzített – egyéb előírásokat.

1. **A munkavégzés felfüggesztése**

A MÁV Zrt. felügyeletet ellátó munkavállalója, vagy az ellenőrzésre jogosult személy, munkavégzést azonnal leállíthatja:

* ha a foglalkoztatás, vagy a munkaeszközök használata, vagy a biztonsági intézkedések betartásának hiánya a MÁV Zrt. munkavállalóit, ügyfeleit, vagy a vasúti közlekedés biztonságát, vagy a vagyonbiztonságot veszélyezteti,
* ha a munkavégzés a szerződésben foglaltaktól és a kiadott engedélyektől eltér.

A munkavégzés leállítását írásban is a külső vállalkozó tudomására kell hozni.

1. **Oktatás**

Azon munkavállalók, akik a MÁV Zrt. területén munkát végeznek, kötelesek megismerni a Társaság tevékenységéből adódó speciális kockázatokat, amelyek őket érhetik a munkájuk során és kötelesek betartani a Társaság munkáltatói biztonsági előírásait, intézkedéseit.

Az érintett munkavállalókat a rájuk vonatkozó szabályokra ki kell oktatni, és az oktatás tényét írásban rögzíteni kell (rendkívüli oktatás keretében).

A Társaság azon helyi vezetője, vagy az általa megbízott – és a munkabiztonsági szakelőadó által kioktatott – vezető munkavállalója, aki más munkáltató munkavállalóinak tevékenységéért felelős, a munkavégzés megkezdése előtt köteles megtartani az oktatást a belépési engedéllyel rendelkező külső munkavállalóknak a helyi sajátosságokból, majd az oktatás tényét oktatási naplóban rögzítenie kell és azt a kioktatott személyekkel alá kell íratnia.

1. **Balesetek, rendkívüli események**

A külső vállalkozó köteles a személyi sérüléssel járó és/vagy dologi kár következményű baleseteket és a kialakult veszélyhelyzeteket a MÁV Zrt. szerződő szerve vagy az általa megbízott MÁV Zrt. szervezet részére azonnal bejelenteni, ha a MÁV Zrt. közlekedésbiztonságát, alkalmazottainak vagy ügyfeleinek személyi vagy vagyonbiztonságát veszélyezteti.

Baleset vagy veszélyeztetés esetén bármelyik szerződő fél közös vizsgálatot igényelhet, amelynek a másik szerződő fél köteles eleget tenni.

A közlekedésbiztonságot veszélyeztető esetek és balesetek vizsgálata alkalmával a külső vállalkozó magára nézve is kötelezően tudomásul veszi a MÁV Zrt. Balesetvizsgálati Utasításban előírtakat, és biztosítja a vizsgálat lefolytatásához szükséges feltételeket.

*„B” függelék*

**Adatkezelési tájékoztató**

**a MÁV Zrt. területére beléptetéshez kapcsolódó adatkezelésről[[1]](#footnote-1)**

***Adatkezelő***

Megnevezése: MÁV Magyar Államvasutak Zártkörűen Működő Részvénytársaság

Címe: 1087 Budapest, Könyves Kálmán krt. 54-60.

Levelezési címe: 1426 Budapest Pf.:98

Honlap címe: www.mavcsoport.hu

***Adatkezelésre vonatkozó jogszabályok, belső szabályok***

* az információs önrendelkezési jogról és az információszabadságról szóló 2011. évi CXII. törvény (Infotv.),
* a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény,
* a köziratokról, a közlevéltárakról és a magánlevéltári anyag védelméről szóló 1995. évi LXVI. törvény,
* a felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről szóló MÁV elnök-vezérigazgatói utasítás.

***Adatkezelés célja***

Az adatkezelés célja a MÁV Zrt. üzemi területének védelme érdekében a felügyeleti igazolványok, szolgálati megbízólevelek, belépési, behajtási engedélyek kiadása, nyilvántartása, használatának ellenőrzése, az üzemi területén történő jogszerű tartózkodás biztosítása.

***Adatkezelés jogalapja***

Az adatkezelés jogalapja az Infotv. 5. § (1) bekezdés a) pontja alapján az érintett hozzájárulása.

***Adatok forrása***

Az érintett közvetlen, illetve munkáltatójának közvetítésével történő adatközlése.

***Kezelt adatok köre***

* Felügyeleti igazolvány, Szolgálati megbízólevél: név, munkáltató szervezeti egység megnevezése, beosztás, törzsszám, ellenőrzési, vizsgálati és intézkedési jogosultság illetékessége, hatásköre
* Munkavállalók Belépési engedélye: név, szolgálati hely, beosztás, törzsszám/személyigazolvány szám, a használat területi korlátozása.
* Idegen munkavállalók Belépési engedélye: név, személyazonosításra alkalmas igazolvány szám, munkáltató megnevezése, konkrét munkavégzés tartalma, helyszíne, időtartama.
* Szolgálati célú Behajtási engedély: forgalmi rendszám, jármű típus, szolgálati hely.
* Szolgálati célú Behajtási engedély magángépjárműre: forgalmi rendszám, jármű típus, járművezető neve, személyazonosításra alkalmas igazolvány szám, elérhetőség (telefonszám), a szolgálati célú indokoltság megjelölése.
* Idegen munkavállaló Behajtási engedélye:forgalmi rendszám, munkagép-azonosító adatai jármű típus, a munkavégzés megjelölése, időtartama.
* Regisztrációs igazolvány: kérelmező neve, lakcíme, születési ideje, helye, személyazonosításra alkalmas igazolvány száma, kísérő adatai.
* Belépési és magáncélú felvételkészítési engedély: kérelmező neve, regisztrációs igazolvány száma.

***Az adatok megismerésére jogosult személyek köre***

A MÁV Zrt. Biztonsági igazgatóság adatfeldolgozásra kijelölt munkatársai. Az engedélyt kiállító, a kiállítását jóváhagyó illetve a kiadott engedélyeket nyilvántartó személyek.

***Adatkezelés id*ő*tartama***

A Társaság a személyes adatokat az iratok megőrzésére vonatkozó jogszabályok és belső szabályzatok szerint előírt időtartamig, legfeljebb 10 évig őrzi meg. ***Adatbiztonsági intézkedések***

A MÁV Zrt. megfelelő biztonsági intézkedéseket tett annak érdekében, hogy a személyes adatokat védje a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

A MÁV Zrt. gondoskodott az adatokhoz hozzáférő munkavállalók adatvédelmi követelményekre vonatkozó megfelelő tájékoztatásáról.

***Adatok forrása, adattovábbítás***

Az érintett által megadott személyes adatok közvetlenül, illetve – a MÁV Zrt. szerződéses kapcsolatai közvetítésével – a munkáltató által kerülnek megküldésre a MÁV Zrt., mint adatkezelő számára.

***Az érintettek jogai***

A személyes adataira vonatkozóan az adatkezelés időtartamán belül megilleti a tájékoztatáshoz, adatok helyesbítéséhez, zárolásához való jog, valamint a tiltakozás joga.

A jogosult személy az adatkezelés időtartamán belül tájékoztatást kérhet a személyes adatai kezeléséről. A MÁV Zrt. a kérelem benyújtásától számított legrövidebb idő alatt, legfeljebb azonban 25 napon belül írásban, közérthető formában tájékoztatja az érintettet az általa kezelt adatairól, az adatkezelés céljáról, jogalapjáról, időtartamáról, továbbá – amennyiben az adatok továbbítására is sor került – arról, hogy kik és milyen célból kapják vagy kapták meg az adatokat. A belépésre jogosult személy az adatkezelés időtartamán belül kérheti, hogy a MÁV Zrt. a személyes adatait helyesbítse.

Kérheti továbbá, hogy a MÁV Zrt. zárolja a személyes adatot, ha az adatok végleges törlése sértené az érintett jogos érdekeit. Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta.

Tiltakozhat személyes adatának kezelése ellen, amennyiben a személyes adatok kezelése vagy továbbítása kizárólag a MÁV Zrt. vonatkozó jogi kötelezettség teljesítéséhez vagy az adatátvevő, illetve harmadik személy jogos érdekének érvényesítéséhez szükséges.

***Jogorvoslati lehetőségek***

Amennyiben a jogosult személy álláspontja szerint a MÁV Zrt. megsértette valamely, az adatkezelésre vonatkozó törvényi rendelkezést, akkor az általa vélelmezett jogellenes adatkezelés megszüntetése érdekében elsőként a MÁV Zrt. belső adatvédelmi felelőséhez fordulhat az adatvedelem@mav.hu elérhetőségen. Kezdeményezheti továbbá a Nemzeti Adatvédelmi és Információszabadság Hatóság (levelezési cím: 1530 Budapest, Pf.: 5., elektronikus levelezési cím: ugyfelszolgalat@naih.hu), illetve a lakóhelye vagy a tartózkodási helye szerinti bíróság eljárását.

***Az adatkezelés nyilvántartási száma***

Az adatkezeléshez kapcsolódó Nemzeti Adatvédelmi és Információszabadság Hatóság nyilvántartási szám a MÁV Zrt. honlapján megtalálható.

Az adatkezeléssel kapcsolatos tájékoztatót megismertem és hozzájárulok adataim fentiek szerinti kezeléséhez.

Budapest, 20………..

……………………………….. ………………………………….

név aláírás

1. Az adatkezelési tájékoztató tartalmáttudomásul vétel és az adatkezelési hozzájárulás megtétele végett el kell juttatni a személyes adatkezeléssel érintettek számára. [↑](#footnote-ref-1)