Előterjesztés munkaanyaga a Képviselő-testület

2017. február 14-i ülésére

***8. Egyebek***

***Mókus utca és Fűzfa utca forgalomcsillapítás, sebességkorlátozás ügye ismét***

**Előzmény**

Möhöly Gábor ügyfél a Mókus és Fűzfa utcában 2- 2 db (összesen 4 db) 20 km/ h sebességkorlátozó tábla kihelyezését kérte. A Képviselő-testület a 2016. augusztus 19-i Képviselő- testületi ülésen úgy látta, hogy 30 km/h sebességkorlátozó tábla kihelyezése is elegendő. Az azóta eltelt időszakban kiderült, hogy a 30 km/h tábla nem elegendő. Möhöly Gábor továbbra is ragaszkodott a 30 km/h tábla helyett 20 km/h tábla kihelyezéséhez. A Fűzfa utcában lakó Makkai Zoltán és felesége is jelezte, hogy továbbra is nagy sebességgel hajtanak az utcában a személygépkocsik, és ők is kérték, hogy a megszavazott táblát szíveskedjen a testület 20 km/ h-s sebességkorlátozó táblára cserélni.

A módosítást költsége: utcánként 2 db (összesen 4 db) 20 km/h sebességkorlátozó tábla költségigény: 24.000 Ft+ ÁFA összeget jelent.

*Határozati javaslat:*

*Délegyháza Község Önkormányzatának Képviselő-testülete - mint a Délegyháza helyi közút kezelője úgy dönt, hogy a korábban hozott 150/2016.(VIII.19.) számú képviselő- testületi határozatot módosítja és a Mókus utca Fűzfa utcában áthaladó gépjárműforgalmat 20 km/ h sebességkorlátozó táblák kihelyezésével igyekszik csillapítani. Képviselő- testület felkéri Hivatalát a szükséges 4 db tábla megrendelésére, amely 24.000.-Ft +ÁFA összeg költséget jelent.*

*Képviselő- testület felkéri a Községgondnokságot, hogy a táblák kihelyezéséről gondoskodjon.*

***Határidő:*** *2017. február 14.*

***Felelős:*** *Képviselő- testület*

***Óvoda kanyarban (Dohánybolt előtti ) megállni tilos tábla kihelyezésének ügye***

**Előzmény** Délegyháza Község Polgármestere és Alpolgármestere kérelmezi, hogy Tisztelt Képviselő- testület az Óvoda előtti kanyarban lévő Dohánybolt elé „Megállni tilos” közlekedési táblát helyeztessen ki „50m hosszan” kiegészítő táblával.

Polgármester Úr rendkívül balesetveszélyesnek találja, hogy az amúgy is keskeny és kanyarodó úton, ahol szemben a buszmegálló is van, rengeteg autó parkol a dohánybolt előtti járdaszakaszon, illetve út mentén.

A tábla kihelyezése az alábbi költségekkel jár:

1 db „Megállni Tilos” tábla: 6.000 Ft+ ÁFA

1 db „50 m hosszan” kiegészítő tábla: 2.500.-Ft +ÁFA

1 db oszlop: 5.900.-Ft +ÁFA

4 db bilincs: 500.-Ft/ db, összesen: 2.000.-Ft +ÁFA

**Összesen: 16.400.-Ft + ÁFA= bruttó 20.828.-Ft**

*Határozati javaslat:*

*Délegyháza Község Önkormányzatának Képviselő-testülete - mint a Délegyháza helyi közút kezelője úgy dönt, hogy a Délegyháza, Árpád utca 4/a. szám előtti Dohánybolthoz „Megállni tilos táblát helyeztet ki „50 m hosszan” kiegészítő táblával.*

*Képviselő- testület felkéri Hivatalát a szükséges 2 db tábla, 1 db oszlop, 4 db bilincs megrendelésére, amely 16.400.-Ft +ÁFA összeg költséget jelent.*

*Képviselő- testület felkéri a Községgondnokságot, hogy a táblák kihelyezéséről gondoskodjon.*

***Határidő:*** *2017. február 14.*

***Felelős:*** *Képviselő- testület*

Összeállította: Tisza Gabriella

településüzemeltetési előadó

Előterjesztéssé nyilvánítva: 2017. február 13.